Årdal kommune

Årdal kommune er ein industrikommune i Indre Sogn i Vestland fylke. Kommunen ligg inst i Sognefjorden, og grensar i nord og vest til Luster, i aust til Vang (i Oppland fylke) og i sør til Lærdal. Skagastølstindane ligg på grensa mellom Luster og Årdal kommunar. Toppen av Storen (Store Skagastølstind), som er den sørlegaste av Skagastølstindane, markerer kommunegrensa.

Hydro aluminium driv aluminiumsverk i Årdal, Årdal og Sunndal Verk. 
mini|venstre|upright|Årdalsvatnet 
Dei fleste innbyggjarane bur i ein av tettstadane Øvre Årdal og Årdalstangen. Årdalsvatnet ligg mellom desse. Det er Årdalstangen som er kommunesenter. 
Årdal vidaregåande skule i Øvre Årdal tilbyr utdanning] innan almenne fag, elektrofag, mekaniske fag, helse- og sosialfag og kjemi og prosessfag.

Kommunesoge
Årdal kommune vart oppretta i 1860 ved at området vart skilt ut frå Lærdal kommune. Kommunen har sidan hatt utstrekkinga han fekk då, med eit unntak for gardane Muggeteigen og Bermål som vart overførte til Lærdal i 1964.«Årdal kommune» på nettstaden til Fylkearkivet i Sogn og Fjordane

Folketalsutvikling
Årdal kommune hadde sterk auke i folketalet i etterkrigsåra i samband med utbygginga av industrien. I 1953 gjekk Årdal forbi Kyrkjebø i folketal, og vart den største kommunen i Sogn og Fjordane etter folketal, fram til kommunesamanslåingane i 1964 då den nye storkommunen Flora vart større. Men folketalet i Årdal heldt fram å veksa og nådde toppen i 1972, då det var registrert 7556 innbyggjarar i kommunen.Folkemengd i Årdal 1. januar kvart år frå 1951, frå Statistisk sentralbyrå Sidan då har folketalet vore i jamn tilbakegang, men har auka svakt att frå 2006 til 2010.

Folketalsutvikling for Årdal kommune frå 1920:
 1.12.1920Statistisk årbok for kongeriket Norge 40de årgang, 1920 (Det statistiske centralbyrå, 1921) 1.12.1930Statistisk årbok for Norge 69. årgang, 1950 (Statistisk sentralbyrå, 1950) 3.12.1946 1.1.1951 1.1.1961 1.1.1971 1.1.1981 1.1.1991 1.1.2001 1.1.2010 1606a 1624a 2182a 3775a 6166a 7547 6661 6222 5760 5634
aTalet omfattar området rundt garden Muggeteigen og husmannsplassane Luggenes og Bergmål på Aspevikstranda, som var del av Årdal kommune fram til det vart overført til Lærdal kommune i 1964. Dette området hadde då 11 innbyggjarar.

Årdal prestegjeld
Årdal var òg namnet på eit prestegjeld fram til 2004. Det hadde same utstrekkinga som Årdal kommune og var frå 1970 deld i to sokn, Øvre Årdal og Nedre Årdal. Det er to kyrkjer i det tidlegare prestegjeldet, Farnes kyrkje frå 1970 i Øvre Årdal, og Årdal kyrkje frå 1867 på Årdalstangen. Kyrkja på Årdalstangen erstatta ei stavkyrkje frå 1100-talet. Prestegjeldet vart oppretta i 1863 då området vart utskild frå Lærdal prestegjeld. Fram til 1970 var det berre eit sokn, kalla Årdal sokn, i prestegjeldet.«Kirkebøker, Sogn og Fjordane» på nettstaden til Arkivverket Frå 2004 har prosten i Indre Sogn prosti leia prestetenesta i Årdal.

Tettstader
 Seimsdalen med 
 Øvre Årdal med 
 Årdalstangen med 

Kjende personar fra Årdal
James O. Davidson (1854-1922), norskamerikansk politikar, guvernør i Wisconsin 
Olav Offerdahl (1857-1930), katolsk biskop
Sigurd Eldegard (1866–1950), skodespelar, dramatikar og teatersjef
Andreas Bjørkum (1932-2014), språkvitar og professor ved UiO
Erling Lægreid (1939–2011), forfattar og journalist (NRK)
Kristin Hille Valla (f. 1944), politikar (Sp), fylkesmann i Oppland 2001-2014
Svein Dag Hauge (f. 1956), musikar, komponist og plateprodusent
Ingrid Dahl Hovland (f. 1959), sivilingeniør, vegdirektør fra 2019
Per Hillestad (f. 1959), musikar
Karl Seglem (f. 1961), musikar, komponist og plateprodusent
Anne Gine Hestetun (f. 1962) politikar (Ap) fylkesordfører Hordaland
Gunvor Eldegard (f. 1963), stortingsrepresentant (Ap) for Akershus 2005-2017
Håkon Høgemo (f. 1965), musikar
Tommy Øren (f. 1980), fotballspiller
Henrik Furebotn (f. 1986), fotballspelar
Siri Kleiven Strøm (f. 1987), journalist og nyhetsanker (TV2)

Bilde frå Årdal

 Sjå òg 
 Årdal - om namnet Årdal og andre stadar som heiter Årdal

Kjelder
Referansar

Bakgrunnsstoff
 Årdal kommune

Arkiv frå Årdal kommune - registrerte i Arkivportalen.no
 Kommunale arkiv
 Privatarkiv
 Statlege arkiv

Kategori:Tidlegare kommunar i Sogn og Fjordane
Kategori:Kommunar i Vestland